**ОДОБРЯВАМ,**

 **МИНИСТЪР**:

**/Проф. д-р Христо Бозуков/**

**П Р О Т О К О Л № 7**

Днес **05.08.2021 г.** в **1045 часа** в сградата на Областна дирекция “Земеделие” - Разград, комисия, назначена със Заповед № РД-07-24/03.08.2021 г. на Директора на Областна дирекция ’’Земеделие” - Разград в състав:

 **Председател:** Кремена Атанасова Тихолова – Главен секретар на ОД ”Земеделие” – Разград,

 **Секретар:** Йовка Симеонова Ангелова – Главен директор на ГД „Аграрно развитие“,

 **Член:** Искрен Евгениев Генов – Старши юрисконсулт, Дирекция „АПФСДЧР“

се събра във връзка с провеждането на търг по реда на чл. 27, ал. 8, изречение второ от Закона за собствеността и ползването на земеделските земи /ЗСПЗЗ/ за имоти - частна държавна собственост, свободни и негодни за земеделско ползване земи в бивши стопански дворове на заличени организации по § 12 от ПЗР на ЗСПЗЗ, процедурата за който е открита със Заповед № РД-04-36 от 28.06.2021 г. на Директора на Областна дирекция ’’Земеделие” - Разград, публикувана във вестник „Екип 7”, брой 73/4665 от 30.06.2021 г., на интернет страницата на Областна дирекция ’’Земеделие” - Разград и Министерството на земеделието, храните и горите и поставена, в законоустановения срок, на видно място в общинската служба по земеделие, в общината и в кметството на населеното място по местонахождение на имотите предмет на търга.

Съгласно Заповед № РД-04-36 от 28.06.2021 г. на Директора на Областна дирекция ’’Земеделие” - Разград, право на участие в провеждания търг с тайно наддаване за продажба по реда на чл. 27, ал. 8, изречение второ от ЗСПЗЗ имат физически лица, еднолични търговци и юридически лица, регистрирани по Търговския закон и Закона за търговския регистър и юридическите лица с нестопанска цел, **които са собственици на имоти в границите на стопанския двор, съседни на имота - предмет на търга** към момента на обявяване на заповедта.

Включването на имотите в заповедта за откриване на тръжната процедура е направено в резултат на писмено съгласие от Министъра на земеделието, храните и горите с изх.№№ 66-846/18.03.2021 г. за започване на процедура за провеждане на търг с тайно наддаване и извършена служебна проверка относно липсата или наличието на повече от един съсед за имота.За извършената проверка относно липсата или наличието на повече от един съсед за имота е изготвен регистър на собствениците на съседните имоти на поземления имот предмет на търга, към дата 10.02.2021 г.

В срока до 02.08.2021 г., определен със Заповед № РД-04-36 от 28.06.2021 г. на Директора на Областна дирекция “Земеделие” - Разград е постъпил 1 */един/* плик с входящ номер: **ПО-03-1/30.07.2021 г.** от регистъра на Областна дирекция “Земеделие” - Разград за провеждане на търг по реда на чл. 27, ал. 8, изречение второ от Закона за собствеността и ползването на земеделските земи за следният имот - частна държавна собственост:

|  |  |  |  |  |  |  |  |
| --- | --- | --- | --- | --- | --- | --- | --- |
| **№****по****ред** | **Община** | **Землище** | **№ на имот** | **Площ /дка/** | **Начална тръжна цена /лв./** | **Депозит****/лв./** | **Разходи по чл.56ш, ал.1, т.2 от ППЗСПЗЗ /лв./** |
| 1 | Самуил | с. Владимировци | 11449.73.847 | 0.843 | 4 280 | 428 | 40 |

***След като констатира наличието на постъпил 1 /един/ плик с входящ номер: ПО-03-1/30.07.2021 г. от регистъра на Областна дирекция “Земеделие” - Разград***

**К О М И С И Я Т А Р Е Ш И:**

**О Т К А З В А Д А И З В Ъ Р Ш И К Л А С И Р А Н Е И П Р Е К Р А Т Я В А**

**Т Р Ъ Ж Н А Т А П Р О Ц Е Д У Р А, О Т К Р И Т А С Ъ С**

 **ЗАПОВЕД № РД-04-36 от 28.06.2021 г. С Ъ С С Л Е Д Н И Т Е М О Т И В И:**

Съгласно Заповед № РД-04-36 от 28.06.2021 г. на Директора на Областна дирекция ’’Земеделие” - Разград, право на участие в провеждания търг с тайно наддаване за продажба по реда на чл. 27, ал. 8, изречение второ от ЗСПЗЗ имат физически лица, еднолични търговци и юридически лица, регистрирани по Търговския закон и Закона за търговския регистър и юридическите лица с нестопанска цел, **които са собственици на имоти в границите на стопанския двор, съседни на имота - предмет на търга** към момента на обявяване на заповедта.

Заявителите или упълномощено от тях лице с нотариално заверено пълномощно, подават в Областна дирекция „Земеделие" - Разград заявление по образец, утвърден от Министъра на земеделието, храните и горите за участие в търг на основание чл.27, ал.8 от ЗСПЗЗ. В заявлението се посочват: единен идентификационен код, съгласно Закона за търговския регистър и регистъра на юридическите лица с нестопанска цел, когато заявлението се подава от юридическо лице или от едноличен търговец; местонахождението, номерът и площта на поземления имот; предлаганата цена в цяло число левове за имота, изписана с цифри и словом, която не може да бъде по-ниска от началната тръжна цена.

Документите за участие в търга се подават в запечатан, непрозрачен плик, адресиран до Областна дирекция „Земеделие" - Разград с надпис „за участие в търг по реда на чл. 27, ал. 8 от ЗСПЗЗ по заповед № /изписва се номера на настоящата заповед/. Заявление, представено в незапечатан плик е недействително. Не се допускат до участие в търга кандидати, чиито заявления са подадени след крайния срок за подаване на заявление за участие и не отговарят на изискванията на 56к от ППЗСПЗЗ.

След извършване на проверка относно постъпили заявления – оферти относно горепосочения поземлен имот се установи, че в срока до 02.08.2021 г., определен със Заповед № РД-04-36 от 28.06.2021 г. на Директора на Областна дирекция “Земеделие” - Разград е постъпил 1 */един/* запечатан, непрозрачен плик с входящ номер: ПО-03-1/30.07.2021 г. адресиран до Областна дирекция „Земеделие" – Разград.

Съгласно разпоредбата на чл.56к, ал.6 и ал.8 от Правилника за прилагане на Закона за собствеността и ползването на земеделските земи /ППЗСПЗЗ/ право на участие в първия търг, открит със заповед по [чл. 56з, ал. 2](https://web.apis.bg/p.php?i=299996&b=0#p42315491) от ППЗСПЗЗ, имат само собственици на имоти в границите на стопанския двор, съседни на имота – обект на търга, които не представляват обслужващи пътища, независимо от тяхната собственост. Имоти, които нямат обща граница с предлагания на търга имот, не се считат за съседни.На първия търг обявен по горепосочения ред могат да бъдат обявени само имоти, за които след служебна проверка от областна дирекция "Земеделие" е установено, че имат най-малко два съседни имота, които са собственост на различни физически, юридически лица или общини. Търгът може да се проведе само когато за всеки обявен имот са подадени повече от едно заявление за участие от лица, собственици на отделни имоти, съседни на имота – обект на търга, допуснати за участие в търга.

Във връзка с гореизложеното и с оглед констатираното наличие на един депозиран плик за участие в търга, открит със Заповед № РД-04-36 от 28.06.2021 г. и липсата на подадени повече от едно заявление за участие от лица, собственици на отделни имоти, съседни на имота – обект на търга, допуснати за участие в търга за поземлен имот с идентификатор 11449.73.847 по Кадастралната карта и кадастралните регистри на село Владимировци, община Самуил, област Разград е налице липса на законоустановеното условие, в което се предвижда участието на поне поне двама легитимни кандидати(съседи), които са подали заявление за участие в търга, така както е залегнало в разпоребите на чл.56к, ал.8 и ал.6 от ППЗСПЗЗ и чл.27, ал.8, изречение второ от ЗСПЗЗ, където не е предвидено участието на само един съсед, поради което тръжната процедура следва да бъде прекратена.

Тръжното заседание приключи в **1130 часа**.

Настоящият протокол се състави в четири еднообразни екземпляра.

Съгласно чл.56м, ал.2 от Правилника за прилагане на Закона за собствеността и ползването на земеделските земи, участниците в търга могат да направят писмени възражения до тръжната комисия в 7 – дневен срок от обявяването на настоящия протокол на електронната страница и информационното табло на Областна дирекция „Земеделие“ – Разград.

**К О М И С И Я:**

 Председател: /П/

 / Кремена Атанасова Тихолова /

 Секретар: /П/

 / Йовка Симеонова Ангелова /

 **Член:** /П/

/Искрен Евгениев Генов /